“અરે રે — બિચારો — નસીબનો માર્યો— પૈસા મેળવવા માટે અહીં સામે ચાલીને મરવા આવ્યો !” મેહુલના મોમાંથી અનાયાસ દયાજનક શબ્દો સરી પડ્યા. તે પોતાના ડોક્ટર બનવાના વિચારોને બાજુએ હડસેલી પેલા માણસની જીંદગીની પ્રાર્થના કરતો ધીમે-ધીમે પેડલ મારતો ઘરે પહોંચ્યો. ઘોડી વગરની સાયકલને ઊંચકીને વરંડાની ભીંતમા ટેકે ઊભી રાખી તે ઘરની અંદર આમથી તેમ આંટા મારી રહી હતી, જે જોઈ મેહુલ તુરંત તેની નજીક જઈ બોલ્યો “શું થયું બા ? તારો ચહેરો ઊતરેલો કેમ છે ?” મેહુલને આવેલો જોઈ તેનો ઊભડક જીવ સ્હેજ નીચે બેઠો હોય એવું મેહુલે મહેસૂસ કર્યુ.